ਟਵਿੱਟਰ ਦੇ ਸੀਈਓ ਜੈਕ ਡੌਰਸੀ ਨੇ ਆਪਣੇ ਹੱਥਾਂ ਵਿੱਚ ਇੱਕ ਪੋਸਟਰ ਫੜ੍ਹ ਕੇ ਤਸਵੀਰ ਖਿਚਵਾਈ ਤਾਂ ਹੰਗਾਮਾ ਹੋ ਗਿਆ।

ਭਾਰਤ ਵਿੱਚ ਬ੍ਰਾਹਮਣਵਾਦ ਅਤੇ ਪਿਤਰਸੱਤਾ ਦੋ ਅਜਿਹੇ ਸ਼ਬਦ ਹਨ, ਜੋ ਜਿੱਥੇ ਵੀ ਆ ਜਾਣ ਵਿਵਾਦ ਹੋਣਾ ਲਾਜ਼ਮੀ ਹੈ।

ਇਸ ਵਾਰ ਵੀ ਅਜਿਹਾ ਹੀ ਹੋਇਆ। ਟਵਿੱਟਰ ਦੇ ਸੀਈਓ ਜੈਕ ਡੌਰਸੀ ਨੇ ਆਪਣੇ ਹੱਥਾਂ ਵਿੱਚ ਇੱਕ ਪੋਸਟਰ ਫੜ ਕੇ ਤਸਵੀਰ ਖਿਚਵਾਈ ਤਾਂ ਹੰਗਾਮਾ ਹੋ ਗਿਆ।

ਟਵਿੱਟਰ ਦੇ ਸੀਈਓ ਜੈਕ ਡੌਰਸੀ ਨੇ ਭਾਰਤ ਫੇਰੀ ਦੌਰਾਨ ਕੁਝ ਭਾਰਤੀ ਔਰਤਾਂ ਨਾਲ ਬੈਠਕ ਕੀਤੀ ਅਤੇ ਉਸ ਤੋਂ ਬਾਅਦ ਇੱਕ ਗਰੁੱਪ ਦੀ ਫੋਟੋ ਸਾਹਮਣੇ ਆਈ ਹੈ।

ਇਹ ਵੀ ਪੜ੍ਹੋ-

ਤਸਵੀਰ ਸਾਹਮਣੇ ਆਉਣ ਮਗਰੋਂ Brahminical Patriarchy ਸ਼ਬਦ ਦੀ ਵਰਤੋਂ ਬਾਰੇ ਤਿੱਖੀ ਬਹਿਸ ਸ਼ੁਰੂ ਹੋ ਗਈ ਹੈ ਅਤੇ ਸੋਸ਼ਲ ਮੀਡੀਆ 'ਤੇ ਕੁਝ ਲੋਕਾਂ ਨੇ ਇਸ ਨੂੰ 'ਬ੍ਰਾਹਮਣਾਂ ਖ਼ਿਲਾਫ਼' ਹਮਲਾ ਕਰਾਰ ਦਿੱਤਾ ਅਤੇ ਇਸ ਨੂੰ 'ਨਫ਼ਰਤ ਨੂੰ ਉਤਸ਼ਾਹਿਤ ਕਰਨ ਵਾਲਾ ਕਦਮ' ਦੱਸਿਆ।

ਇਸ ਮਗਰੋਂ  #Brahmins ਅਤੇ #BrahminicalPatriarchy ਦੇ ਹੈਸ਼ਟੈਗ ਨਾਲ ਹਜ਼ਾਰਾਂ ਟਵੀਟ ਕੀਤੇ ਗਏ। ਜਿਸ ਤੋਂ ਬਾਅਦ ਟਵਿੱਟਰ ਨੂੰ ਆਪਣੇ ਅਧਿਕਾਰਤ ਅਕਾਊਂਟ ਤੋਂ ਟਵੀਟ ਰਾਹੀਂ ਸਫਾਈ ਦੇਣੀ ਪਈ।

ਟਵਿੱਟਰ ਇੰਡੀਆ ਨੇ ਲਿਖਿਆ-

"ਅਸੀਂ ਹਾਲ ਹੀ ਵਿੱਚ ਭਾਰਤ ਦੀਆਂ ਕੁਝ ਮਹਿਲਾ ਪੱਤਰਕਾਰਾਂ ਅਤੇ ਕਾਰਕੁਨਾਂ ਨਾਲ ਬੰਦ ਕਮਰੇ ਵਿੱਚ ਗੱਲਬਾਤ ਕੀਤੀ ਤਾਂ ਜੋ ਟਵਿੱਟਰ ਉੱਪਰ ਉਨ੍ਹਾਂ ਦੇ ਤਜ਼ਰਬਿਆਂ ਨੂੰ ਚੰਗੀ ਤਰ੍ਹਾਂ ਸਮਝਿਆ ਜਾ ਸਕੇ। 

ਚਰਚਾ ਵਿੱਚ ਹਿੱਸਾ ਲੈਣ ਵਾਲੀ ਇੱਕ ਦਲਿਤ ਕਾਰਕੁਨ ਨੇ ਇਹ ਪੋਸਟਰ ਜੈਕ ਨੂੰ ਤੋਹਫ਼ੇ ਵਜੋਂ ਦਿੱਤਾ ਗਿਆ ਸੀ।"   

ਟਵਿੱਟਰ ਇੰਡੀਆ ਨੇ ਇੱਕ ਹੋਰ ਟਵੀਟ ਵਿੱਚ ਲਿਖਿਆ-

"ਇਹ ਟਵਿੱਟਰ ਜਾਂ ਸਾਡੇ ਸੀਈਓ ਦਾ ਬਿਆਨ ਨਹੀਂ ਸਗੋਂ ਸਾਡੀ ਕੰਪਨੀ ਦੀਆਂ ਉਨ੍ਹਾਂ ਕੋਸ਼ਿਸ਼ਾਂ ਦੀ ਸੱਚੀ ਝਲਕ ਹੈ, ਜਿਨ੍ਹਾਂ ਰਾਹੀਂ ਅਸੀਂ ਪੂਰੀ ਦੁਨੀਆਂ ਵਿੱਚ ਟਵਿੱਟਰ ਵਰਗੇ ਸਮੂਹ ਜਨਤਕ ਪਲੇਟਫਾਰਮਾਂ ਤੇ ਹੋਣ ਵਾਲੀ ਗੱਲਬਾਤ ਦੇ ਹਰ ਪੱਖ ਨੂੰ ਦੇਖਣ, ਸੁਣਨ ਅਤੇ ਸਮਝਣ ਦੀ ਕੋਸ਼ਿਸ਼ ਕਰਦੇ ਹਾਂ।"

ਇਸ ਮਗਰੋਂ ਟਵਿੱਟਰ ਦੀ ਲੀਗਲ ਹੈਡ ਵਿਜਿਆ ਗੜੇ ਨੇ ਵੀ ਮੁਆਫ਼ੀ ਮੰਗੀ।

"ਮੈਨੂੰ ਇਸ ਗੱਲ ਦਾ ਬੜਾ ਅਫ਼ਸੋਸ ਹੈ।  ਇਹ ਸਾਡੇ ਵਿਚਾਰਾਂ ਨੂੰ ਨਹੀਂ ਦਰਸਾਉਂਦਾ ਹੈ। ਅਸੀਂ ਉਸ ਤੋਹਫ਼ੇ ਨਾਲ ਇੱਕ ਨਿੱਜੀ ਤਸਵੀਰ ਖਿੱਚੀ ਸੀ, ਜੋ ਸਾਨੂੰ ਦਿੱਤਾ ਗਿਆ ਸੀ। ਸਾਨੂੰ ਵਧੇਰੇ ਸਾਵਧਾਨ ਰਹਿਣਾ ਚਾਹੀਦਾ ਸੀ। ਟਵਿੱਟਰ ਸਾਰੇ ਲੋਕਾਂ ਲਈ ਇੱਕ ਨਿਰਪੱਖ ਮੰਚ ਬਣਨ ਦੀ ਕੋਸ਼ਿਸ਼ ਕਰਦਾ ਹੈ ਅਤੇ ਅਸੀਂ ਇਸ ਮਾਮਲੇ ਵਿੱਚ ਨਾਕਾਮ ਰਹੇ ਹਾਂ। ਸਾਨੂੰ ਆਪਣੇ ਭਾਰਤੀ ਗਾਹਕਾਂ ਨੂੰ ਬਿਹਤਰ ਸੇਵਾਵਾਂ ਦੇਣੀਆਂ ਚਾਹੀਦੀਆਂ ਹਨ।"

ਇਸ ਸਭ ਦੇ ਬਾਵਜੂਦ ਰੌਲਾ ਅਜੇ ਵੀ ਜਾਰੀ ਅਤੇ ਇਸ ਮੁੱਦੇ 'ਤੇ ਲਗਾਤਾਰ ਬਹਿਸ ਜਾਰੀ ਹੈ।

ਅਜਿਹੇ ਵਿੱਚ ਸਵਾਲ ਇਹ ਹੈ ਕਿ 'ਬ੍ਰਾਹਮਣਵਾਦੀ ਪਿਤਰਸੱਤਾ' ਅਸਲ ਵਿੱਚ ਹੈ ਕੀ? ਕੀ ਵਾਕਈ ਬ੍ਰਾਹਮਣਾਂ ਖ਼ਿਲਾਫ਼ ਨਫ਼ਰਤ ਵਾਲੀ ਭਾਵਨਾ ਜਾਂ ਸਜ਼ਿਸ਼ ਹੈ?

ਨਾਰੀਵਾਦੀ ਸਾਹਿਤ ਅਤੇ ਲੇਖਾਂ ਵਿੱਚ 'ਬ੍ਰਾਹਮਣਵਾਦੀ ਪਿਤਰਸੱਤਾ' ਸ਼ਬਦ ਦੀ ਵਰਤੋਂ ਇਹ ਸਮਝਾਉਣ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਬ੍ਰਾਹਮਣਵਾਦ 'ਤੇ ਟਵਿੱਟਰ ਦੇ ਸੀਈਓ ਪੋਸਟਰ ਨਾਲ ਛਿੜੀ ਸੋਸ਼ਲ ਜੰਗ